O‘zbekiston asosan qaysi davlatlardan yengil avtomobil import qilgani ma’lum bo‘ldi. Davlat statistika qo‘mitasi tegishli xabar bilan chiqdi. Foto: Kun.uz Qo‘mita ma’lumotlariga ko‘ra, 2022 yilning yanvar-mart oylarida O‘zbekiston 21 ta xorijiy davlatlardan yengil avtomobillar import qilgan. 3 oyda O‘zbekiston yengil avtomobillarni eng ko‘p import qilgan davlatlar orasida Xitoy yetakchilik qilyapti – 4482 ta mashina. Keyingi o‘rinlardan mos ravishda 2101 ta va 1019 ta «inomarka» olib kelingan Koreya hamda Qozog‘iston joy oldi. Ushbu ko‘rsatkich qolgan davlatlar kesimida quyidagicha ko‘rinishga ega: Rossiya – 741 ta;   AQSh – 70 ta;   Yaponiya – 27 ta;   Germaniya – 23 ta;   Tailand – 10 ta;   BAA – 9 ta;   Hongkong – 7 ta. Bundan oldin O‘zbekistonga yengil avtomobillar importi 2,7 barobarga oshgani xabar berilgandi.